recursal/SuperWikiNEXT-32B huggingface dataset:
Ο **Πάμφιλος** (245-309) ήταν πρεσβύτερος, καθηγητής κατηχητικής σχολής κριτικός του κειμένου της Αγίας Γραφής και μάρτυρας της Εκκλησίας. Έζησε στα τέλη του 3ου και στις αρχές του 4ου αιώνα μ.Χ.

Βίος
----

Ο **Πάμφιλος** γεννήθηκε περί το 245 στη Βηρυτό. Προερχόμενος από εύπορη οικογένεια, έλαβε φροντισμένη εγκύκλια παιδεία ενώ μετέβη και στην Αλεξάνδρεια για να παρακολουθήσει μαθήματα θεολογίας από τον Πιέριο. Επέστρεψε στην Παλαιστίνη κι εγκαταστάθηκε στην Καισάρεια όπου αφού πούλησε την περιουσία του και την διένειμε στους πιο άπορους, χειροτονήθηκε από τον Αγάπιο Καισαρείας πρεσβύτερος, περί το 280.

Ίδρυσε θεολογική σχολή, οργάνωσε βιβλιοθήκη και βιβλιογραφικό-αντιγραφικό εργαστήριο στο οποίο αντιγράφονταν βιβλικά κείμενα και άλλα κείμενα.
Το 307 συνελήφθη μαζί με μαθητές του και στις 16 Φεβρουαρίου του 309 αποκεφαλίστηκε.

Ένας από τους μαθητές του ήταν ο Ευσέβιος Καισαρείας, ο οποίος σε ένδειξη εκτίμησης προς το πρόσωπο του δασκάλου του, προσέθεσε στο όνομά του τον τίτλο: *ο του Παμφίλου*.

Θαυμαστής του Ωριγένη
---------------------

Σπουδάζοντας στην Αλεξάνδρεια θεολογία στην εκεί κατηχητική σχολή, γνώρισε την σκέψη και το έργο του Ωριγένη κι έγινε θαυμαστής του και συνεχιστής του. Χωρίς να ασπάζεται τις θεολογικές του ακρότητες έγινε απολογητής του, συντάσσοντας ΄΄Απολογία΄΄ υπέρ αυτού. Μιμούμενος τον Ωριγένη, θα ιδρύσει κι αυτός θεολογική σχολή στην Καισάρεια της Παλαιστίνης. Το αντιγραφικό εργαστήριο που σύστησε, μεταξύ των συγγραφέων που αντέγραφε, την πρώτη θέση κατείχαν τα έργα του Ωριγένη. Επίσης στην κριτική αποκατάσταση της Αγίας Γραφής στηρίχθηκε σε ανάλογα έργα του Ωριγένη.

Το κριτικό έργο του Πάμφιλου
----------------------------

Θα δουλέψει με τρόπο οργανωμένο προκειμένου να εκδόσει δικό του κριτικό κείμενο, αποκαθιστώντας το κείμενο των Εβδομήκοντα και της Καινής Διαθήκης. Για το πρώτο θα βασισθεί στα *Εξαπλά* και *Τετραπλά* του Ωριγένη. Το διορθωμένο κείμενο διαδόθηκε σε Αλεξάνδρεια και Αντιόχεια, ενώ ο Μέγας Κωνσταντίνος θα ζητήσει να του σταλούν σχετικά αντίγραφά της. Στην εργασία του αυτή θα στηριχθεί ο Ιερώνυμος για τη λατινική μετάφραση της Γραφής.

Συγγραφικό έργο
---------------

Κατά τη διάρκεια της κράτησής του (307-309) συνέταξε *Απολογίαν υπέρ Ωριγένους* σε πέντε βιβλία. Το έργο το οποίο γράφτηκε με αφορμή τις κατηγορίες σε βάρος του Ωριγένη, καθιστά τον Πάμφιλο ως τον πρώτο απολογητή του Ωριγένη. Στη σύνταξή του βοήθησε και ο Ευσέβιος Καισαρείας ο οποίος ήταν κι αυτός υποστηρικτής του Ωριγένη, και συνέταξε μάλιστα κι ένα έκτο βιβλίο. Όλα χάθηκαν εκτός αποσπασμάτων στη συριακή γλώσσα και του πρώτου βιβλίου το οποίο σώθηκε σε λατινική μετάφραση από τον Ρουφίνο.
Επίσης έγραψε και επιστολές που χάθηκαν.

Υποσημειώσεις
-------------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 118873865. Ανακτήθηκε στις 14  Οκτωβρίου 2015.
2. ↑  *Catalogue of the Library of the Pontifical University of Saint Thomas Aquinas*. 55045.
3. ↑  *Documenta Catholica Omnia*. 30\_20\_0240-0309-\_Pamphilus\_a\_Caesarea.

Πηγές
-----

* Στυλιανός Παπαδόπουλος, Πατρολογία, τομ.Β΄, Αθήνα, 1990, σελ.61-63
* Παναγιώτης Χρήστου, Πατρολογία, τομ.Β΄,εκδ. Κυρομάνος, Θεσσαλονίκη, 2005, σελ.940-943
Ο **Μπεσάρα Μπούτρος Αλ-Ράι** είναι ο εβδομηκοστός έβδομος Πατριάρχης των Καθολικών Μαρωνιτών. Γεννήθηκε στις 25 Φεβρουαρίου 1940. Αναρριχήθηκε στον θρόνο της Μαρωνίτικης Εκκλησίας στις 15 Μαρτίου 2011, έπειτα από παραίτηση του προκατόχου του Νασράλα Μπούτρος Σφέιρ τον Φεβρουάριο του ιδίου έτους. Κατέχει, ακόμη, το αξίωμα του Καρδιναλίου  της Ρωμαιοκαθολικής Εκκλησίας.

Βίος & Σπουδές
--------------

Γεννήθηκε στη Χιμλαγιά της Επαρχίας Ματν του Λιβάνου. Φοίτησε στο *Collège Notre Dame de Jamhour*, ένα ιησουιτικό σχολείο στον Λίβανο. Εντάχθηκε στο τάγμα των Μαριανών Αδελφών Μαρωνιτών Μοναχών στις 31 Ιουλίου 1962 και χειροτονήθηκε πρεσβύτερος στις 3 Σεπτεμβρίου 1967. Από το 1967-1975 ήταν υπεύθυνος για τις μεταδόσεις του σταθμού του Βατικανού  στην Αραβική γλώσσα. Το 1975, έλαβε διδακτορικό δίπλωμα στον αστικό κώδικα. Επίσης, σπούδασε για 3 χρόνια στο Πανεπιστημίου του Λατερανού  της Ρώμης.

Θρησκευτικά Αξιώματα
--------------------

Χειροτονήθηκε ως βοηθός επίσκοπος του Πατριαρχείου στις 12 Ιουλίου 1986 από τον Πατριάρχη Νασράλα Μπούτρος Σφέιρ και στις 9 Ιουνίου 1990 διορίστηκε επίσκοπος Βύβλου. Το 2003 εκλέχθηκε γραμματέας της συνόδου των Μαρωνιτών Επισκόπων του Πατριαρχείου. Το 2009 διορίσθηκε Πρόεδρος της Λιβανικής Επισκοπικής Επιτροπής για τα ΜΜΕ.

### Εκλογή του σε Πατριάρχη

Στα 71 του χρόνια, εκλέχθηκε Πατριάρχης των Μαρωνιτών στις 15 Μαρτίου 2011, αφού εισέπραξε τα 2/3 των 39 Επισκοπικών ψήφων και έτσι διαδέχθηκε τον Νασράλα Μπούτρος Σφέιρ. Η θητεία του άρχισε με την Επίσημη Θεία Λειτουργία, που πραγματοποιήθηκε στις 25 Μαρτίου 2011, στην Πατριαρχική έδρα της Μπκέρκε. Όπως και όλοι οι Μαρωνίτες Πατριάρχες έτσι κι εκείνος πήρε το όνομα Boutros (=Πέτρος) προς τιμήν του Αγίου Πέτρου, που πριν πάει στη Ρώμη χειροτονήθηκε επίσκοπος στην Αντιόχεια. Στις 7 Μαρτίου 2012 εντάχθηκε στην σύνοδο των Ανατολικών Καθολικών Εκκλησιών. 

Ο Πατριάρχης Μπεσάρα Μπούτρος Αλ-Ράι ανακηρύχθηκε καρδινάλιος από τον επίτιμο Πάπα Βενέδικτο ΙΣΤ΄ σε μια ειδική τελετή στις 24 Νοεμβρίου 2012.

Συλλογή φωτογραφιών
-------------------

* Ο σεβασμιότατος πατριάρχης Αλ Ράι απλώνει τα χέρια του πάνω από τον πατέρα Μαουρίτσιο Μαλβεστίτι κατά την επισκοπική χειροτονία. Πίσω του στέκονται οι Καρδινάλιοι Λεονάρντο Σάντρι (Leonardo Sandri) και Γκέρχαρντ Λούντβιχ Μύλλερ (Gerhard Ludwig Müller).Ο σεβασμιότατος πατριάρχης Αλ Ράι απλώνει τα χέρια του πάνω από τον πατέρα Μαουρίτσιο Μαλβεστίτι κατά την επισκοπική χειροτονία. Πίσω του στέκονται οι Καρδινάλιοι Λεονάρντο Σάντρι (*Leonardo Sandri*) και Γκέρχαρντ Λούντβιχ Μύλλερ (*Gerhard Ludwig Müller*).

Εξωτερικοί σύνδεσμοι
--------------------

* 
* 
* 
* 
* 
* 
* 
* 
* 
* 
* 
* 
* 
* Αρχειοθετήθηκε 2020-01-15 στο Wayback Machine.
Συντεταγμένες: 39°26′54″N 21°13′45″E﻿ / ﻿39.44833°N 21.22917°E﻿ / 39.44833; 21.22917

Η **Νεράιδα** είναι ορεινό χωριό του νομού Τρικάλων στον Δήμο Πύλης. Είναι χτισμένη σε υψόμετρο 1.020 μέτρων στις πλαγιές των Τζουμέρκων και αποτελεί έναν από τους πιο ορεινούς οικισμούς του Ορεινού Όγκου της Πύλης. Η Νεράιδα αποτελούσε έδρα της ομώνυμης κοινότητας και ο πληθυσμός της σύμφωνα με την απογραφή του 2001 είναι 182 κάτοικοι. Σήμερα υπαγεται διοικητικά και εξυπηρετειται από την πόλη της Πύλης.

Ιστορικό πλαίσιο
----------------

Μετά τον  Αφοπλισμό της Μεραρχίας Πινερόλο οι 2500 Ιταλοί στάλθηκαν βιαστικά στην Νεράιδα, όπου ο αριθμός τους έχει φτάσει στις έξι χιλιάδες , και η κατάσταση με την τροφοδοσία τους ήταν οριακή. Η Γερμανική επίθεση συνεχίστηκε και οι Γερμανοί μπήκαν στην Νεράιδα στις 27 Νοεμβρίου και οι Ιταλοί σκορπίσαν στα βουνά χωρίς τρόφιμα, πολλοί αναγκάστηκαν να παραδοθούν. Με το τέλος των γερμανικών επιχειρήσεων οι Ιταλοί που επέστρεψαν στην Νεράιδα, έχοντας ζήσει ένα τραγικό χειμώνα μέχρι το Μάρτιο του 1944, με εντολή του ΕΛΑΣ διασκορπίστηκαν στα χωριά για να σωθούν από βέβαιο θάνατο. Όμως, παρά τις προσπάθειες και τη διασπορά των Ιταλών στην δυτική περιοχή της Θεσσαλίας,οι αριθμοί των θανάτων από την πείνα και τις ασθένειες είχαν φτάσει τους 1.500. Οι Ιταλικές πηγές αναφέρουν 1150 νεκρούς , 2250 τραυματίες και 1500 αγνοούμενους.
Στην περιοχή ο  ΕΔΕΣ, συνάπτει διήμερη σκληρή μάχη στις 30/31 Οκτωβρίου 1943 με τους Γερμανούς και τον ΕΛΑΣ,ο αγώνας όμως, είναι άνισος και τελικά οι Εδεσίτες αντάρτες υποχρεώνονται να συμπτυχθούν με μεγάλες απώλειες.

Παραπομπές
----------

1. ↑  [Χαράλαμπος Κ. Αλεξάνδρου, Μεραρχία Πινερόλο, Groupo d'Arte, Αθήνα 2008]
2. ↑   Οι αγώνες της Φυλής, Μιχάλης Μυριδάκης

Νεράιδα Τρικάλων, πληροφορίες για το χωριό]www.neraida.net
Το **Κόμμα Λαϊκής Θέλησης** (αραβικά: الإرادة الشعبية) είναι πολιτικό κόμμα στη Συρία.

Ηγεσία
------

Σε οργανωτικό επίπεδο, το Κόμμα Λαϊκής Θέλησης λειτουργεί με βάση το δημοκρατικό συγκεντρωτισμό. Παρ 'όλα αυτά, δεν προβλέπονται καθήκοντα Γενικού Γραμματέα, αλλά μια συλλογική ηγεσία των μελών του Κεντρικού Συμβουλίου που εκλέγονται στη Γενική Διάσκεψη. Το Κεντρικό Συμβούλιο εκλέγει τα μέλη του Προεδρείου και τα μέλη της Γραμματείας για τις ημερήσιες εργασίες.

Παραπομπές
----------

1. ↑  kassioun. «About PWP - حزب الإرادة الشعبية». *www.kassioun.org*. Αρχειοθετήθηκε από το πρωτότυπο στις 30 Ιουνίου 2016. Ανακτήθηκε στις 4 Ιουνίου 2016.

Εξωτερικοί σύνδεσμοι
--------------------

* Επίσημος ιστότοπος
Ο **Μάνσο**, (... - 1004) ήταν Λομβαρδός πρίγκιπας, δούκας της Αμάλφι (966 - 1004) και πρίγκιπας του Σαλέρνο (981 - 983).

Γιος του Δούκα Σέργιου Β΄, τα χρονικά τον αναφέρουν συχνά ως *Μάνσο Γ΄* ενώ κατά κάποιους ερευνητές αναφέρεται σαν *Μάνσο Α΄*.

Το 981, εκμεταλλευόμενος τη νεαρή ηλικία του Πανδόλφος Β΄ του Σαλέρνο, εισέβαλε στο πριγκιπάτο και τον ανέτρεψε. Ο αυτοκράτορας Όθων Β΄ της Φραγκίας, ο οποίος ήταν ήδη στην Ιταλία, συμμετείχε στον αγώνα κατά των Βυζαντινών και των Σαρακηνών και έψαχνε συμμάχους, παραχώρησε την αυτοκρατορική αναγνώριση στον Μάνσο ως νέο πρίγκιπα του Σαλέρνο.

Ο Μάνσο έκανε τον γιο του Ιωάννη Α΄ συγκυβερνήτη του Σαλέρνο, αλλά η κυβέρνησή τους επί του πριγκιπάτου του Σαλέρνο ήταν τυραννική και μη δημοφιλής. Έτσι το 983 πατέρας και γιος εκδιώχθηκαν από τον λαό.

Ο Μάνσο διατήρησε την κατοχή του Αμάλφι, το οποίο εξουσίασε μέχρι τον θάνατό του. Ήταν υπεύθυνος για την κατασκευή του καθεδρικού ναού του αποστόλου Αγίου Ανδρέα και την ίδρυση του επισκοπικού κτιρίου του Αμάλφι (987) από τον πάπα Ιωάννη ΙΕ΄.

Παραπομπές
----------

* *Mansone I di Amalfi*, in Dizionario biografico degli italiani, Roma, Istituto dell'Enciclopedia Italiana

Παραπομπές σε πηγές
-------------------
Η **Εκκλησία Αγίου Χαραλάμπους** ήταν ελληνορθόδοξη εκκλησία του 19ου αιώνα στα Βουρλά της σημερινής Τουρκίας.

Ιστορία
-------

Η εκκλησία βρισκόταν στη συνοικία Σπιτάλια, η οποία βρισκόταν εντός της δυτικής πλευράς της πόλης, ενώ ανεγέρθηκε το 1859 στη θέση παλαιότερου ξωκκλησιού. Εντός του περιβόλου του φιλοξενούσε το δημοτικό νοσοκομείο των Βουρλών. Έως, περίπου, το 1880, βάσει των έως τότε ακολουθούμενων ταφικών εθιμοτυπικών των Ελλήνων της πόλης, ο περιβάλλοντας χώρος της - αλλά και των υπολοίπων ορθοδόξων εκκλησιών - λειτουργούσε, επίσης, ως νεκροταφείο. 

Το 1911, κατέστη ανεξάρτητη ενορία, γεγονός το οποίο και φαίνεται να τονίζει την συνεχώς αυξανόμενη σημασία της συγκεκριμένης εκκλησίας εντός της τοπικής κοινωνίας. Παράλληλα, μέρος των εσόδων της εκκλησίας διατίθετο για τις ανάγκες λειτουργίες της Αναξαγορείου Σχολής. Το 1922, η εκκλησία καταστράφηκε κατά την πυρπόληση των ελληνικών συνοικιών των Βουρλών από τις τουρκικές δυνάμεις που ανακατέλαβαν την πόλη.

Περιγραφή
---------

Η εκκλησία ήταν μονόκλιτη και, παράλληλα, μονόκογχη βασιλική, χαρακτηριζόμενη από την ύπαρξη νάρθηκα, καθώς και, σημαντικού μεγέθους, γυναικωνίτη. Παράλληλα, διέθετε ειδικό χώρο, ο οποίος λειτουργούσε ως κατηχητικό σχολείο για τα παιδιά της ενορίας.

Δείτε επίσης
------------

* Μητροπολιτικός Ναός Κοιμήσεως της Θεοτόκου (Βουρλά)
* Εκκλησία Αγίου Γεωργίου (Βουρλά)

Παραπομπές
----------

1. ↑  Μηλιώρης 1957, σελ. 36.
2. 1 2 3 4 5  Shariat-Panahi 2010.
3. ↑  Μηλιώρης 1957, σελ. 241.
4. ↑  Μηλιώρης 1957, σελ. 37.
5. 1 2  Μηλιώρης 1957, σελ. 242.

Πηγές
-----

* Μηλιώρης, Νίκος Ε. (1957). *Τα Βουρλά της Μικράς Ασίας*. **1**. Αθήνα.
* Shariat-Panahi, S. Mohammad T. (9 Σεπτεμβρίου 2010). «Βουρλά». *Εγκυκλοπαίδεια Μείζονος Ελληνισμού - Μικρά Ασία*. Ίδρυμα Μείζονος Ελληνισμού. Ανακτήθηκε στις 3 Αυγούστου 2023.


|  |  |
| --- | --- |
| 

|  |
| --- |
| * Πύλη:Αρχαιολογία
* Πύλη:Ιστορία
* Πύλη:Τουρκία
 |

 |
H **Transavia France,** παλαιότερα *transavia.com France*, είναι μια γαλλική αεροπορική εταιρεία χαμηλού κόστους με έδρα το Αεροδρόμιο Orly στο Παρίσι. Η Transavia France είναι θυγατρική της Air France και της Transavia Airlines .

Ιστορία
-------

H Transavia France ιδρύθηκε ως *transavia.com France* τον Νοέμβριο του 2006 από την Air France και από την ολλανδική αεροπορική εταιρεία Transavia (τότε *transavia.com* ) και ξεκίνησε τη λειτουργία της τον Μάιο του 2007. Πραγματοποιεί τακτικές και ναυλωμένες πτήσεις. Διευθύνων Σύμβουλος είναι ο Αντουάν Pussiau από τον Ιανουάριο του 2013.

Από τις αρχές του 2015, η Transavia France, μαζί με την ολλανδική αδελφική του εταιρεία, Transavia, έλαβε ένα νέο εταιρικό σχεδιασμό αφαιρώντας το ".com" από την ονομασία της καθώς και αλλάζοντας τα βασικά χρώματά της από το λευκό/πράσινο/μπλε σε λευκό/πράσινο.

Προορισμούς
-----------

Κύριο λήμμα: Προορισμοί της Transavia France

Στόλου
------

Transavia France Boeing 737-800
O στόλος της Transavia France αποτελείται από τα ακόλουθα αεροσκάφη (Αύγουστος 2017):

**Transavia France Στόλου**| Τα αεροσκάφη | Στην Υπηρεσία | Παραγγελίες | Οι επιβάτες | Σημειώσεις |
| --- | --- | --- | --- | --- |
| Boeing 737-800 | 32 | — | 186189 |
| Συνολικά | 32 | — |

Αναφορές
--------

1. ↑  «Transavia France». *Air France - Corporate*. 17 Φεβρουαρίου 2015. Αρχειοθετήθηκε από το πρωτότυπο στις 27 Φεβρουαρίου 2015. Ανακτήθηκε στις 10 Μαΐου 2015.
2. ↑  «Transavia France appoints Antoine Pussiau as CEO». Ανακτήθηκε στις 10 Μαΐου 2015.
3. ↑  «MarketingTribune». *MarketingTribune*. Ανακτήθηκε στις 10 Μαΐου 2015.
4. ↑  «Global Airline Guide 2017 (Part One)». *Airliner World* (October 2017): 14.
Ο **Πουζούρ-Ασσούρ Β΄**, βασιλιάς της Ασσυρίας στην Αρχαία Ασσυριακή Βασιλεία (1880 π.Χ. - 1873 π.Χ.) ήταν γιος και διάδοχος του βασιλιά Σαργών Α΄. Ο πατέρας του βασίλευσε πολλά χρόνια, συνεπώς ο Πουζούρ-Ασσούρ Β΄ ανέβηκε στον θρόνο σε μεγάλη ηλικία, αυτό αποδεικνύεται με την καταγραφή ενός από τους γιους του Ιλί-μπανί σαν μάρτυρα 12 χρόνια πριν ο ίδιος ο Πουζούρ-Ασσούρ Β΄ ανέβει στον θρόνο. Τον διαδέχθηκε ο μεγαλύτερος γιος του Ναράμ-Σιμ της Ασσυρίας, τα γεγονότα χρονολογούνται με βάση μια ηλιακή έκλειψη (1833 π.Χ.).

Παραπομπές
----------

1. ↑  Chen, Fei (2020). "Appendix I: A List of Assyrian Kings". Study on the Synchronistic King List from Ashur
2. ↑  C. Michel, Nouvelles données pour la chronologie du IIᵉ millénaire, NABU 2002, Nο. 20

Πηγές
-----

* Chen, Fei (2020). "Appendix I: A List of Assyrian Kings". Study on the Synchronistic King List from Ashur
* C. Michel, Nouvelles données pour la chronologie du IIᵉ millénaire, NABU 2002, Nο. 20
Η **Αμφιγένεια** ήταν πόλη της αρχαίας Ηλείας. Μας είναι γνωστή από τον Στράβωνα ενώ ο Παυσανίας που πέρασε από την περιοχή δεν την αναφέρει, ίσως στην εποχή του να μην υπήρχαν ίχνη της. Ήταν μία από τις πόλεις του κράτους του Νέστορα της ομηρικής Πύλου ενώ αργότερα πέρασε στο βασίλειο της Σκιλουντίας, στην πόλη υπήρχε ιερό της Λητούς. Οι αρχαίοι Ηλείοι πίστευαν ότι εδώ είχε γεννηθεί ο Απόλλων[1]

Η θέση της αρχαίας πόλης είναι άγνωστη, αν και ορισμένοι ερευνητές την τοποθετούν στην ευρύτερη περιοχή που καλύπτει σήμερα το χωριό Γρύλλος, Δημοτικό Διαμέρισμα του Καλλικράτειου Δήμου Κρεστένων-Ανδρίτσαινας (πρώην Δήμου Σκιλλούντος), στην προ "Καποδίστρια" Επαρχία Ολυμπίας του νομού Ηλείας.

Πηγές
-----

1. ↑  καὶ Ἀμφιγένεια δὲ τῆς Μακιστίας ἐστὶ περὶ τὸν Ὑψόεντα, ὅπου τὸ τῆς Λητοῦς ἱερόν. Στράβωνος Γεωγραφία Η΄
Intracom Telecom HQ
Η **Intracom Telecom** είναι μία ελληνική εταιρεία τηλεπικοινωνίας, που ιδρύθηκε το 1977. Αποτελεί ένα διεθνή πάροχο τηλεπικοινωνιακών συστημάτων με τις δραστηριότητές της να επικεντρώνονται γεωγραφικά στην Ανατολική Ευρώπη, τη Μέση Ανατολή και την Αφρική, όπως επίσης τη Ρωσία και την Κοινοπολιτεία Ανεξάρτητων Κρατών και την περιοχή της Ασίας-Ειρηνικού. 

Στις 15 Δεκεμβρίου του 2005 η Intracom μετασχηματίστηκε σε εταιρία συμμετοχών (Intracom Holdings S.A.) με ταυτόχρονη ίδρυση τριών νέων θυγατρικών: Intracom Telecom, Intracom Defense και Intracom Services (σημερινή Net Company - Intrasoft). Τον Ιούνιο του 2006 κύριος μέτοχος της Intracom Telecom με 51% κατέστη η JSC Sitronics (Ρωσία). Από το 2015 αποκλειστικός μέτοχος της Intracom Telecom είναι η Intracom Middle East FZE.

Παραπομπές
----------

1. ↑  Financial Data and Information for 2005
2. ↑  «INTRACOM TELECOM at a glance». *www.intracom-telecom.com*. Ανακτήθηκε στις 19 Μαΐου 2018.

Εξωτερικοί σύνδεσμοι
--------------------

* INTRACOM TELECOM
Η **Λαφόνζα Ρομανίκ Μπάτλερ** (αγγλικά: *Laphonza Romanique Butler*, 11 Μαΐου 1979) είναι Αμερικανίδα πολιτικός και πρώην συνδικαλίστρια, που υπηρετεί ως Γερουσιαστής των Ηνωμένων Πολιτειών για την πολιτεία της Καλιφόρνιας, από τον Οκτώβριο του 2023. Είναι μέλος του Δημοκρατικού Κόμματος. Διορίστηκε σε αυτή την θέση από τον Κυβερνήτη της Καλιφόρνιας, Γκάβιν Νιούσομ, ύστερα από τον θάνατο της Γερουσιαστή Νταϊάν Φάινσταϊν. 

Πριν από τον διορισμό της ως Γερουσιαστής, η Μπάτλερ ήταν διευθύντρια του τομέα δημόσιας πολιτικής της Airbnb στη Βόρεια Αμερική. Από το 2013 έως το 2018, διετέλεσε πρόεδρος της Διεθνούς Ένωσης Υπαλλήλων Υπηρεσιών (SEIU), μιας ένωσης εργαζομένων στον τομέα της υγειονομικής περίθαλψης και των δημοσίων υπηρεσιών. Επίσης, ήταν μέλος του Διοικητικού Συμβουλίου του Πανεπιστημίου της Καλιφόρνιας.

Είναι η πρώτη αφροαμερικανίδα ΛΟΑΤ+ που υπηρετεί στη Γερουσία των Ηνωμένων Πολιτειών. Έχει ανακοινώσει ότι δεν θα είναι υποψήφια για εκλογή πλήρους θητείας, στις Εκλογές της Γερουσίας των Ηνωμένων Πολιτειών του 2024.

Βιογραφία
---------

Η Λαφόνζα Μπάτλερ γεννήθηκε τον Μάιο του 1979, στη Μαγνόλια, μια μικρή πόλη της πολιτείας του Μισισιπή των Η.Π.Α. όπου και μεγάλωσε. Αποφοίτησε πρώτη από το Λύκειο "South Pike High School" της Μαγνόλια, το 1997. Σπούδασε πολιτικές επιστήμες στο Πολιτειακό Πανεπιστήμιο του Τζάκσον (JSU) του Μισισίπι, λαμβάνοντας πτυχίο (BA) το 2001.

Εργάστηκε για αρκετά χρόνια σε οργανώσεις εργαζομένων στο Μιλγουόκι, τη Βαλτιμόρη, τη Φιλαδέλφεια και το Νιου Χέιβεν. Από το 2009, διαμένει μόνιμα στην Καλιφόρνια και συγκεκριμένα στο Λος Άντζελες.

Παραπομπές
----------




1. ↑
2. ↑  «SEIU's Henry: Laphonza Butler is a strong, passionate leader, will make an outstanding US Senator». *SEIU - Service Employees International Union* (στα Αγγλικά). Ανακτήθηκε στις 3 Δεκεμβρίου 2023.
3. ↑
4. ↑
5. ↑  «Butler gets Beta Club scholarship». *Enterprise-Journal*: σελ. 4. 1997-04-18.. Ανακτήθηκε στις 2023-12-03.
6. ↑  Twitter· Instagram· Email· Facebook (5 Νοεμβρίου 2021). «Column: For women in politics, California strategist offers a fresh face and added mission». *Los Angeles Times* (στα Αγγλικά). Ανακτήθηκε στις 3 Δεκεμβρίου 2023.
7. ↑  «Gov. Newsom's office says he'll name Laphonza Butler, former Kamala Harris adviser, to Feinstein Senate seat». *KTVU FOX 2* (στα Αγγλικά). 1 Οκτωβρίου 2023. Ανακτήθηκε στις 3 Δεκεμβρίου 2023.
Τα **Χειλόποδα** (χείλος + πόδια) ή αλλιώς Εκατοντάποδα είναι ομοταξία των αρθροπόδων και διακρίνονται για τα αρθρωτά εξαρτήματά τους. Εξαπλώνονται σε όλα τα μήκη και τα πλάτη της γης, σε ψυχρές, εύκρατες και τροπικές περιοχές. Διαβιούν κάτω από πέτρες, σε ρωγμές βράχων, στο χώμα, σε πεσμένους κορμούς ξύλων.

Περιγραφή
---------

Η ομοταξία αποτελείται από αριθμό μεταμερών, καθένα από τα οποία φέρει ένα ζεύγος από πόδια. Στο κεφάλι τους έχουν μονομαστιγωτές κεραίες. Στο πρώτο μεταμερές υπάρχει ένα ζεύγος από λαβίδες με δηλητήριο. Στο πίσω μέρος βρίσκεται η γενετική οπή. Τα ζώα αυτά είναι Σαρκοφάγα και μερικά εξ αυτών είναι επικίνδυνα για άλλα ζώα, εξαιτίας του δηλητηρίου τους.

Ταξινόμηση
----------

Μέχρι σήμερα είναι γνωστά περί τα 3.000 είδη, τα οποία χωρίζονται σε τέσσερις κύριες τάξεις: τα Γεωφιλόμορφα, τα Σκολοπενδρόμορφα, τα Λιθοβιόμορφα και τα Σκουτιγκερόμορφα.

Τα Γεωφιλόμορφα περιλαμβάνουν επιμήκη, νηματοειδή ζώα που είναι προσαρμοσμένα να ζουν στο έδαφος, σε μικρά ή μεγάλα βάθη. 

Τα Λιθοβιόμορφα και τα Σκολοπενδρόμορφα περιλαμβάνουν νωτοκοιλιακά πεπιεσμένα ζώα, αξιόλογου μεγέθους και βάρους, τα οποία ζουν σε σχισμές βράχων, στο χώμα και κάτω από ριγμένα κλαδιά ή κορμούς δέντρων. Στα Σκολοπενδρόμορφα ανήκει και η γνωστή σε όλους Σαρανταποδαρούσα. 

Τέλος, τα Σκουτιγκερόμορφα είναι ζώα πιεσμένα πλευρικά, με λεπτά και μακριά πόδια, μερικά από τα οποία είναι κοινά κοντά σε ανθρώπινες κατοικίες.

Βιβλιογραφία
------------

* *Νέα Εγκυκλοπαιδεία, εκδ. Μαλλιάρης Παιδεία*, 2006, τ. 27, σελ. 99.
* Fauna Europaea, ταξινόμηση της ομοταξίας *Chilopoda*
Ο **Κάρλος Λινάρις** *Carlos Linaris* (Κάρολος Λύναρης) είναι Ουρουγουανός πρώην ποδοσφαιριστής και προπονητής ποδοσφαίρου γεννημένος το 1951.

Ξεκίνησε την επαγγελματική καριέρα του σε ηλικία 17 από τη Ράμπλα Τζούνιορς ΦΚ του Μοντεβιδέο όπου και αγωνίστηκε για 4 έτη. Το 1971 η ομάδα του Παναθηναϊκού ταξίδεψε στην Ουρουγουάη για να αγωνιστεί ενάντια στη Νασιονάλ Μοντεβιδέο για τον τελικό του Διηπειρωτικού Κυπέλλου. Εκεί ο Χουάν Εντουάρντο Χόχμπεργκ, ο οποίος ήταν νωρίτερα προπονητής του Παναθηναϊκού το 1969, τον πρότεινε στον Φέρεντς Πούσκας. Στην επιστροφή μαζί με την ομάδα του Παναθηναϊκού, ταξίδεψε στην Ελλάδα και ο Λινάρις για να μεταγραφεί στον Παναθηναϊκό ως ομογενής με το όνομα Κάρολος Λύναρης. Έγινε ο πρώτος ξένος αθλητής που αγωνίστηκε στον Παναθηναϊκό για το ελληνικό πρωτάθλημα. Παρέμεινε στον Παναθηναϊκό για 2 έτη και συμμετείχε σε 3 επίσημους αγώνες. Αγωνίστηκε επίσης και στον φιλικό αγώνα που δόθηκε στο Σαντιάγο Μπερναμπέου ενάντια στη Ρεάλ Μαδρίτης τον Ιανουάριο του 1973.

Το 1973 επέστρεψε στη Ράμπλα Τζούνιορς ΦΚ και εν συνεχεία αγωνίστηκε για 2 έτη στην Club de Deportes Green Cross στη Χιλή. Την επόμενη χρονιά μεταγράφηκε στη Lota Schwager της Χιλής στην οποία υπήρξε ένας από τους κορυφαίους αθλητές. Μετά το τέλος της καριέρας του παρέμεινε στη Χιλή όπου ασχολήθηκε με την προπονητική αναλαμβάνοντας τους συλλόγους Deportivo Saprissa, Santos, Herediano and Cartagines.

Παραπομπές
----------

1. ↑  Αθλητική Ηχώ 31 Δεκεμβρίου 1971, σελ.1
2. ↑  «pao.gr Όλοι οι ξένοι ποδοσφαιριστές του Παναθηναϊκού». Αρχειοθετήθηκε από το πρωτότυπο στις 27 Αυγούστου 2017. Ανακτήθηκε στις 23 Αυγούστου 2017.
3. ↑  sport24.gr Οι Αργεντίνοι ποδοσφαιριστές στον Παναθηναϊκό
4. ↑  Equipos 1970 - 1979
5. ↑  CARLOS LINARIS: (1977-1978)

Εξωτερικοί σύνδεσμοι
--------------------

* nacion.com Carlos Linares advierte en Uruguay que es ‘jodido’ ganar en Costa Rica
«The Harp of Erin», πίνακας του Τόμας Μπιουκάναν Ριντ
Στην ιρλανδική μυθολογία η **Ερίου** είναι κόρη της Έρνμας των Τουάθα ντε Ντανάν και μια από τις μητριαρχικές θεότητες της Ιρλανδίας. Σύζυγός της είναι ο Μαγκρέιν (ιρλ. *Mac Gréine*), αλλά απέκτησε τον Μπρες από τον πρίγκιπα Έλαθαν των Φομόριαν.

Το όνομα της Ιρλανδίας (αγγλ. *Ireland*) προέρχεται από το όνομα αυτής της θεότητας και έτσι θεωρείται προσωποποίηση της νήσου και της χώρας.

Τριαρχία
--------

Η Ερίου αποτελεί ένα σημαντικό τριαρχικό σχήμα θεοτήτων μαζί με τις αδερφές της, **Μπάνβα** και **Φόουλα**. Όταν οι Μιλέσιοι κατέφτασαν από την περιοχή της Ισπανίας, καθεμιά από τις αδελφές ζήτησε να δοθεί το όνομά της στη χώρα. Έτσι κι έγινε, αν και χρησιμοποιήθηκε περισσότερο το όνομα της Ερίου, ενώ τα άλλα δυο ονόματα είχαν περισσότερο ποιητική χρήση.

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Θέματα της Κελτικής μυθολογίας |
| --- |
|  |
| Κελτικός πολιτισμός | 
* Αλφάβητο Όγκχαμ
* Δρυίδες
* Κελτικές γλώσσες
* Ρούνοι
 |  |
|  |
| Θεότητες | 
* Άρμετ
* Γκοϊβένου
* Έθνι
* Επόνα
* Ερίου
* Κέριντγουεν
* Κερνούνος
* Κίαν
* Κρέιγνε
* Λουγ
* Λούχτα
* Μανάνναν
* Μιοχ
* Μόρριγαν
* Μπαβ
* Μπάλορ
* Μπρες
* Μπρίγκιντ
* Νουάντου
* Ντάγδα
* Ντάνου
* Ντίαν Κεχτ
* Όγμα
* Ρίανον
* Τούιρεν
* Φαντ
 |
|  |
| Φυλές και γεγονότα | 
* Κούλεϊ
* Μόι Τούραχ
* Τουάθα ντε Ντανάν
* Φομόριαν
 |
|  |
| Λατρεία και εορτές | 
* Ίμπολκ
* Λούγνασαδ
* Μπελτέιν
* Σόουιν
 |
|  |
| Κύκλος του Όλστερ | 
* Κόνορ μακ Νέσσα
* Κουχούλιν
* Μάεβ
* Νες
* Νάσι
* Ντέιρντρε
* Φέργκους
 |

 |
Ο **Ζαν Μαρκ Σίσκο** (Λιουμπλιάνα, 29 Ιουνίου 1997), είναι Σλοβένος πρώην επαγγελματίας καλαθοσφαιριστής. Με ύψος 1.90 μέτρων, αγωνιζόταν στη θέση του πόιντ γκαρντ.

Επαγγελματική σταδιοδρομία
--------------------------

Ο Σίσκο ξεκίνησε την επαγγελματική του σταδιοδρομία με τη σλοβενική δύναμη Ουνιόν Ολίμπια, κάνοντας την πρώτη εμφάνισή του σε ηλικία μόλις 16 ετών.

Κατά τη διάρκεια της περιόδου 2015-16 ήταν μέλος της κροατικής ομάδας Τσιμπόνα Ζάγκρεμπ. Την 1η Νοεμβρίου 2015 έκανε την παρθενική συμμετοχή του στην Αδριατική Λίγκα σε έναν αγώνα με την Ιγκοκέα, ολοκληρώνοντας το παιχνίδι με 11 πόντους και 3 ασίστ. Είχε δράση σε 12 αγώνες και είχε 2.9 πόντους και 2 ασίστ μέσο όρο.

Στις 28 Δεκεμβρίου 2019, ο Σίσκο υπέγραψε συμβόλαιο με τη γερμανική ομάδα Μπάγερν Μονάχου. Στη Μπάγερν κέρδισε δύο κύπελλα Γερμανίας, ενώ στην καριέρα του στην Ευρωλίγκα μέτρησε 4.3 πόντους, 1.3 ριμπάουντ και 3 ασίστ, σουτάροντας με 39.2% στο τρίποντο.

Στις 21 Ιουνίου 2023, συμφώνησε με την ισπανική Μπρεογάν. Στις 28 Σεπτεμβρίου 2023, ανακοίνωσε με μήνυμά του στα μέσα κοινωνικής δικτύωσης, την απόσυρσή του από την ενεργό δράση σε ηλικία 26 ετών.

Εθνική ομάδα
------------

Στις 24 Νοεμβρίου 2017, ο Σίσκο έκανε την πρώτη συμμετοχή του για την εθνική ομάδα της Σλοβενίας στον προκριματικό αγώνα του Παγκοσμίου Κυπέλλου Καλαθοσφαίρισης της FIBA του 2019 με τη Λευκορωσία.

Τίτλοι-Διακρίσεις
-----------------

### Συλλογικοί

#### Πρίμορσκα

* Πρωτάθλημα Σλοβενίας (2019)
* Κύπελλο Σλοβενίας (2019)
* 2x Σούπερ Καπ Σλοβενίας (2018, 2019)
* Πρωτάθλημα Β΄ Κατηγορίας Αδριατικής Λίγκα (2019)

#### Μπάγερν Μονάχου

* 2x Κύπελλο Γερμανίας (2021, 2023)

Παραπομπές
----------

1. ↑  «Bayern binden Guard-Talent Zan Mark Sisko» (στα German). *fcb-basketball.de*. 28 December 2019.. Ανακτήθηκε στις 28 December 2019.
2. ↑  newsroom, sport-fm. «Σταμάτησε το μπάσκετ στα 26 του ο Ζαν Μαρκ Σίσκο!». *sport-fm.gr*. Ανακτήθηκε στις 2 Οκτωβρίου 2023.
3. ↑  Slovenia-Belarus boxscore.

Εξωτερικοί σύνδεσμοι
--------------------

* Προφίλ στο Euroleague.net
* Ο Ζαν Μαρκ Σίσκο στο aba-liga.com
* Ο Ζαν Μαρκ Σίσκο στο fiba.com
Η **γλώσσα του σώματος** είναι ένας τύπος μη λεκτικής επικοινωνίας κατά την οποία οι εκφράσεις του προσώπου, χειρονομίες, στάση του σώματος και οι κινήσεις του σώματος, χρησιμοποιούνται για την έκφραση ή τη μετάδοση των πληροφοριών. Η γλώσσα του σώματος υπάρχει τόσο στα ζώα όσο και στους ανθρώπους.

Αν και η γλώσσα του σώματος είναι ένα σημαντικό μέρος της επικοινωνίας, η επικοινωνία μεταξύ πομπών και δεκτών διεξάγεται επί το πλείστον ασυναίσθητα.

Η "γλώσσα" του σώματος δεν πρέπει να συγχέεται με τη νοηματική γλώσσα, καθώς οι νοηματικές γλώσσες είναι γλώσσες και έχουν τα δικά τους γραμματικά συστήματα, καθώς και ότι είναι σε θέση να επιδείξουν τις θεμελιώδεις ιδιότητες που υπάρχουν σε όλες τις γλώσσες.Η γλώσσα του σώματος, από την άλλη πλευρά, δεν έχει γραμματικό σύστημα και πρέπει να ερμηνεύεται ευρέως, αντί να έχει απόλυτο νόημα που αντιστοιχεί σε μια συγκεκριμένη κίνηση, άρα δεν είναι γλώσσα με την ευρεία έννοια.

Η έκφραση του προσώπου είναι μέρος της γλώσσας του σώματος καθώς εκφράζει συναισθημάτων. Η ακριβής ερμηνεία του βασίζεται στην ερμηνεία πολλαπλών σημείων σε συνδυασμό- όπως η κίνηση των οφθαλμών, των φρυδιών, των χειλέων, της μύτης και των μάγουλων- για να σχηματίσει μια εντύπωση για τη διάθεση και την ψυχική κατάσταση ενός ατόμου. Θα πρέπει πάντα να λαμβάνεται επιπλέον υπόψη όσον αφορά το πλαίσιο στο οποίο συμβαίνει και την πιθανή πρόθεση του ατόμου.

Παραπομπές
----------

1. ↑  Edward S. Klimt· Ursula Belling (1979). *The signs of language*. Cambridge, MA: Harvard University Press. ISBN 0-674-80795-2.
2. ↑  Wendy Candler· Diane Lille-Martin (2006). *Sign Language and Linguistic Universals*. Cambridge University Press.
3. ↑  Garfield, Bob (1999-03-29). «Top 100 Advertising Campaigns of the Century». *Ad Age*. Αρχειοθετήθηκε από το πρωτότυπο στις 2011-05-11.. Ανακτήθηκε στις 2015-03-31.
4. ↑  Kurien, Daisy N (2010-03-01). «Body Language: Silent Communicator at the Workplace». *IUP Journal of Soft Skills* **4** (1/2): 29–36.
Ο **Γιεβγκένι Ρομάνοβιτς Γκρίσιν** (ρωσικά: *Евгений Романович Гришин*, 23 Μαρτίου 1931 - 9 Ιουλίου 2005) ήταν Ρώσος πρωταθλητής του πατινάζ ταχύτητας. Ο Γκρίσιν εκπαιδεύτηκε κατά το μεγαλύτερο μέρος της καριέρας του στο πατινάζ στην ΤΣΣΚΑ Μόσχας. Το 1956 έγινε πρωταθλητής Ευρώπης και κέρδισε το χρυσό μετάλλιο στους χειμερινούς ολυμπιακούς αγώνες του 1956 και του 1960 τόσο στα 500 μέτρα όσο και στα 1500 μέτρα (μοιράζοντας τις νίκες των 1500 μέτρων αρχικά με τον Γιούρι Μιχαήλοφ και τον Ρόαλντ Αας), αγωνιζόμενος για την ομάδα της Ένωσης Σοβιετικών Σοσιαλιστικών Δημοκρατιών. Μαζί με τη συμπατριώτισσα του Λίντια Σκόμπλικοβα, ήταν ο πιο επιτυχημένος αθλητής στους Χειμερινούς Ολυμπιακούς Αγώνες του 1960.

Ο Γκρίσιν ήταν ο πρώτος που έπεσε κάτω από το φράγμα των 40 δευτερολέπτων στα 500 μέτρα του πατινάζ ταχύτητας, κάνοντας χρόνο 39,6 δευτερόλεπτα σε μια δοκιμαστική κούρσα στην κοιλάδα Σκουό το 1960, λίγο μετά τους Χειμερινούς Ολυμπιακούς Αγώνες που έγιναν στην ίδια θέση. Το αποτέλεσμα αυτό δεν αναγνωρίστηκε επισήμως ως παγκόσμιο ρεκόρ. Τρία χρόνια αργότερα, στις 27-28 Ιανουαρίου 1963, επικύρωσε επίσημα τα παγκόσμια ρεκόρ του στα 39,6 και 39,5 δευτερόλεπτα στην πίστα του Μεντέου. Κέρδισε επίσης 2 χάλκινα μετάλλια στο Παγκόσμιο Πρωτάθλημα, το 1954 και το 1956.

Είχε 12 νίκες απλής απόστασης σε 14 εκκινήσεις του σε πρωταθλήματα πατινάζ ταχύτητας. Κατά τη διάρκεια της σταδιοδρομίας του, ο Γκρίσιν κατάφερε επτά παγκόσμια ρεκόρ, με το χρόνο 1:22,8 στα 1000 μέτρα πατινάζ ταχύτητας να τον κατέχει για 12 χρόνια.

Απεβίωσε στις 9 Ιουλίου 2005 στη Μόσχα, σε ηλικία 74 ετών.

Παγκόσμια ρεκόρ
---------------

Κατά τη διάρκεια της καριέρας του, ο Γκρίσιν κέρδισε επτά παγκόσμια ρεκόρ σε αγώνες πατινάζ ταχύτητας:

| Απόσταση | Χρόνος | Ημερομηνία | Τοποθεσία |
| --- | --- | --- | --- |
| 1.500 μέτρα | **2:09,8** | 10 Ιανουαρίου 1955 | Μεντέου |
| 1.000 μέτρα | **1:22,8** | 12 Ιανουαρίου 1955 | Μεντέου |
| 500 μέτρα | **40,2** | 22 Ιανουαρίου 1956 | Μισουρίνα |
| 500 μέτρα | **40,2** | 28 Ιανουαρίου 1956 | Μισουρίνα |
| 1500 μέτρα | **2:08,6** | 30 Ιανουαρίου 1956 | Μισουρίνα |
| 500 μέτρα | **39,6** | 27 Ιανουαρίου 1963 | Μεντέου |
| 500 μέτρα | **39,5** | 28 Ιανουαρίου 1963 | Μεντέου |

Πηγή: SpeedSkatingStats.com

Παραπομπές
----------

1. ↑  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 27  Σεπτεμβρίου 2015.
2. 1 2  «Encyclopædia Britannica» (Αγγλικά) biography/Yevgeny-Grishin. Ανακτήθηκε στις 9  Οκτωβρίου 2017.
3. ↑  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 28  Σεπτεμβρίου 2015.
4. ↑  *SpeedSkatingNews.info*. jevgenij-grisjin. Ανακτήθηκε στις 5  Μαΐου 2022.
5. ↑  (Αγγλικά) *SpeedSkatingStats*. 1931032301. Ανακτήθηκε στις 5  Μαΐου 2022.
6. 1 2 3  Yevgeny Grishin. sports-reference.com
7. ↑  
«Jevgeni Grisjin». SpeedSkatingStats.com. Ανακτήθηκε στις 29 Αυγούστου 2012.

Εξωτερικοί σύνδεσμοι
--------------------

* Yevgeny Grishin at SpeedSkatingStats.com
* Legends of Soviet Sport: Yevgeny Grishin
Συντεταγμένες: 37°43′48″N 140°15′0″E﻿ / ﻿37.73000°N 140.25000°E﻿ / 37.73000; 140.25000

Το όρος **Αζούμα** (Αζούμα-γιάμα), γνωστό και ως **κοφούτζι**, δηλαδή «μικρό Φούτζι» (吾妻小富士), είναι ενεργό ηφαίστειο στον Νομό Φουκουσίμα της Ιαπωνίας.

Το άνω μέρος του Αζούμα έχει στρωτό σχήμα κώνου και μοιάζει με το σχήμα του όρους Φούτζι, όπως υποδηλώνει και η δεύτερή του ονομασία. Αυτή η θέα και η διπλανή φουμαρολική περιοχή με πολλές όνσεν (ιαματικές θερμές πηγές) εχουν καταστήσει το Αζούμα προσφιλή τουριστικό προορισμό.

Ο επαρχιακός δρόμος Μπαντάι-Αζούμα διέρχεται ακριβώς κάτω από τον κρατήρα του ηφαιστείου, επιτρέποντας στους περιηγητές να οδηγήσουν μέχρι απόσταση λίγων λεπτών με τα πόδια από αυτόν και από άλλα μονοπάτια πεζοπορίας του βουνού. Υπάρχει επίσης κέντρο επισκεπτών πάνω στον δρόμο, όπου βρίσκονται φαγάδικα, χώρος σταθμεύσεως αυτοκινήτων και στάση λεωφορείων που έρχονται απευθείας από τον σιδηροδρομικό σταθμό της πόλεως Φουκουσίμα.

Το ηφαιστειακό στρώμα του Αζούμα περιλαμβάνει αρκετές ηφαιστειακές λίμνες, μεταξύ των οποίων οι «Πέντε χρωματιστές λίμνες» (*Goshiki-numa*, 五色沼), γνωστές και ως «Μάτι της Μάγισσας», φωλιασμένες στην κορυφή Ισσαϊκιόο (*Issaikyō*, υψόμετρο 1.949 μέτρα) του όρους Αζούμα. Το όνομά τους οφείλεται στο ότι το χρώμα των νερών τους μεταβάλλεται ανάλογα με τις καιρικές συνθήκες. Υπάρχουν επίσης οι λίμνες Κάμα και Όκε. Το υψηλότερο σημείο μέσα στα όρια του δήμου της Φουκουσίμα είναι η ύψους 1.974 μέτρων κορυφή Χιγκάσι-Αζούμα του όρους Αζούμα, στα δυτικά.

Κάθε άνοιξη, καθώς τα χιόνια λιώνουν, στη μια πλαγιά του Αζούμα εμφανίζεται ένα λευκό κουνέλι. Δηλαδή μια περιοχή στην οποία παραμένει πιο πολύ το χιόνι ενώ γύρω λιώνει, και η οποία έχει από μακριά χονδρικά το σχήμα ενός μεγάλου κουνελιού. Αυτό είναι γνωστό ως «κουνέλι της σποράς» καθώς ειδοποιούσε τους κατοίκους του κάμπου από κάτω ότι είχε έρθει η εποχή της σποράς.

* Το Αζούμα συγκαταλέγεται στα «100 διάσημα ιαπωνικά βουνά», στο ομώνυμο βιβλίο και κατάλογο του 1964 του Ιάπωνα ορειβάτη Κιούγια Φουκάντα.

Παραπομπές
----------

1. ↑  Takeda T.: *Hello! Fukushima*, σελ. 68
2. ↑  Takeda T.:*Fukushima - Today & Tomorrow*, σελ. 12

Πηγές
-----

* Takeda, Toru; Hishinuma, Tomio; Kamieda, Kinuyo; Dale, Leigh; Oguma, Chiyoichi (August 10, 1988), *Hello! Fukushima - International Exchange Guide Book* (1988 έκδοση), Fukushima City: Fukushima Mimpo Press
* Takeda, Toru; Hishinuma, Tomio; Oguma, Chiyoichi; Takiguchi, R. (July 7, 2001), *Fukushima - Today & Tomorrow*, Rekishi Shunju Publishing Co. ISBN 4-89757-432-3
* [ Το Αζούμα στο «Global Volcanism Program» του Ιδρύματος Σμιθσόνιαν
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελίδα 307

Εξωτερικοί σύνδεσμοι
--------------------

* Το Αζούμα-γιάμα στην Ιαπωνική Μετεωρολογική Υπηρεσία (στην ιαπωνική γλώσσα)
* «Azumayama, National catalogue of the active volcanoes in Japan» (PDF).  (στην αγγλική)
* Το Αζούμα-γιάμα στη Γεωλογική Υπηρεσία της Ιαπωνίας
* [ Το Αζούμα στο «Global Volcanism Program» του Ιδρύματος Σμιθσόνιαν
Η **Παναγία Ελεήστρια** είναι Ιερός Ναός της Υπεραγίας Θεοτόκου και Ιερό Προσκύνημα, στην Κορώνη Μεσσηνίας. Βρίσκεται δίπλα στα τείχη του Κάστρου της Κορώνης, στο άλσος της Ελεήστριας και κάτω από το σημείο, που έγινε το Ρεσάλτο στο Κάστρο της Κορώνης.

Παναγία Ελεήστρια
-----------------

**Παναγία Ελεήστρια Κορώνης**
Η Παράδοση λέει, πως το 1897, η Παναγία εμφανίσθηκε στο όνειρο μια ηλικιωμένης γυναίκας, της Μαρίας Σταθάκη και της υπέδειξε που θα βρούν την Εικόνα Της. Η γυναίκα αυτή, απέκρυψε το όνειρό της από τους Κορωναίους συμπολίτες της, φοβούμενη ότι θα την περάσουν για τρελλή. Τότε η Παναγία εμφανίσθηκε πάλι στο όνειρό της και όταν ξύπνησε η ηλικιωμένη γυναίκα, είχε σημάδια στο χέρι της. Όταν ξύπνησε, φοβήθηκε και το είπε στους Κορωναίους και αφού έσκαψαν, βρήκαν την Εικόνα της Ελεήστριας. Μετά από την εύρεση της Θαυματουργής Εικόνας, έχτισαν τον Ναό της Παναγίας της Ελεήστριας, που εγκαινιάσθηκε το 1900.

Δίπλα απ΄ το Ναό, βρίσκονται τα Μνημεία της Μαρίας Σταθάκη, του τελευταίου Επισκόπου Κορώνης, Γρηγορίου Μπίστη, που κατακρεούργησαν και πέταξαν απ΄ το Κάστρο, οι Οθωμανοί Τούρκοι τον Ιούλιο του 1821, και του Μητροπολίτη Μεσσηνίας, Χρυσόστομου Δασκαλάκη.

Ιερό προσκύνημα
---------------

Κάθε χρόνο γίνεται το Ιερό Προσκύνημα της Παναγίας της Ελεήστριας, στην Κορώνη. Ο εορτασμός γίνεται την Παρασκευή μετά το Πάσχα, στην εορτή της Ζωοδόχου Πηγής. Γίνεται Λιτανεία της Εικόνας και παρευρίσκεται πλήθος πιστών απ΄ όλη την Ελλάδα.

Εικόνες
-------

* 1) Παναγία Ελεήστρια Κορώνης1) Παναγία Ελεήστρια Κορώνης
* 2) Παναγία Ελεήστρια Κορώνης2) Παναγία Ελεήστρια Κορώνης
* 3) Παναγία Ελεήστρια Κορώνης3) Παναγία Ελεήστρια Κορώνης

Παραπομπές
----------

1. ↑  «ΕΚΚΛΗΣΙΑ (ONLINE) - 22 ΙΑΝΟΥΑΡΙΟΥ, Η ΕΚΚΛΗΣΙΑ ΤΗΣ ΠΑΝΑΓΙΑΣ ΤΗΣ ΕΛΕΗΣΤΡΙΑΣ ΚΑΙ Η ΘΑΥΜΑΤΟΥΡΓΗ ΕΙΚΟΝΑ».
2. ↑  «ΠΥΛΟΣ - ΠΑΝΑΓΙΑ ΕΛΕΗΣΤΡΙΑ».
3. ↑  «ΜΑΝΙΑΤΑΚΕΙΟ ΙΔΡΥΜΑ - ΤΟ ΡΕΣΑΛΤΟ ΣΤΟ ΚΑΣΤΡΟ ΤΗΣ ΚΟΡΩΝΗΣ (13η ΦΕΒΡΟΥΑΡΙΟΥ 1824)».
4. ↑  «ΚΟΡΩΝΗ ΜΕΣΣΗΝΙΑΣ - Η ΕΚΚΛΗΣΙΑ ΤΗΣ ΠΑΝΑΓΙΑΣ ΤΗΣ ΕΛΕΗΣΤΡΙΑΣ».
5. ↑  «ΕΝΩΜΕΝΗ ΡΩΜΙΟΣΥΝΗ - Η ΠΑΝΑΓΙΑ Η ΕΛΕΗΣΤΡΙΑ ΣΤΗΝ ΚΟΡΩΝΗ ΜΕΣΣΗΝΙΑΣ». Αρχειοθετήθηκε από το πρωτότυπο στις 29 Σεπτεμβρίου 2020.
6. ↑  «ΑΡΙΣΤΟΜΕΝΗΣ Ο ΜΕΣΣΗΝΙΟΣ - ΤΟ ΚΑΣΤΡΟ ΤΗΣ ΚΟΡΩΝΗΣ».
7. ↑  «GREEK TRAVEL PAGES - ΠΡΟΣΚΥΝΗΜΑΤΑ».
8. ↑  «ΚΟΜΟΤΗΝΗ ΠΡΕΣΣ - ΠΑΝΑΓΙΑ ΕΛΕΗΣΤΡΙΑ ΚΟΡΩΝΗΣ, ΤΟ ΙΕΡΟ ΠΡΟΣΚΥΝΗΜΑ ΤΗΣ ΠΕΛΟΠΟΝΝΗΣΟΥ».
Η **Φέιθ Κίπιεγκον** (*Faith Kipyegon*, γεννήθηκε στις 10 Ιανουαρίου 1994) είναι Κενυάτισα πρωταθλήτρια μεσαίων και μεγάλων αποστάσεων - που αγωνίζεται κυρίως στα 1.500 μέτρα - και είναι μια από τις σπουδαιότερες αθλήτριες δρόμων ημιαντοχής όλων των εποχών.

Είναι δύο συνεχόμενες φορές χρυσή Ολυμπιονίκης, τρεις συνεχόμενες φορές (2017, 2022, 2023) χρυσή παγκόσμια πρωταθλήτρια στα 1500 μ. Έχει νικήσει, ή τερματίσει ως δεύτερη, σε όλα τα μεγάλα πρωταθλήματα από το 2015 μέχρι το 2023 και θεωρείται ως η καλύτερη γυναίκα - δρομέας 1500 μέτρων στην ιστορία.  Είναι η κάτοχος του παγκόσμιου ρεκόρ για την απόσταση, καθώς για στα 5000 μέτρα. Με χρόνο 3:49.11 στα 1500 m, στις 2 Ιουνίου 2023 στη Φλωρεντία, έγινε η πρώτη και η μοναδική γυναίκα στην ιστορία που έσπασε το φράγμα 3:50. Μόλις επτά ημέρες αργότερα, η Κίπιεγκον επέτυχε παγκόσμιο ρεκόρ στα 5000 m στο Παρίσι.

Στις 21 Ιουλίου 2023 έκανε το 3ο της παγκόσμιο ρεκόρ για το έτος 2023, στο μίλι στο μίτινγκ του Μονακό, όπου και συνέτριψε το προηγούμενο παγκόσμιο ρεκόρ της Σιφάν Χασάν.

Κέρδισε τους Ολυμπιακούς τίτλους στους Αγώνες του Ρίο το 2016 και το 2020 στο Τόκιο και παγκόσμιους τίτλους στο Παγκόσμιο Πρωτάθλημα Στίβου 2017 και 2022. Κέρδισε παγκόσμια ασημένια μετάλλια το 2015, όταν έχασε μόνο από την κάτοχο του παγκόσμιου ρεκόρ, Γκενζέμπε Ντιμπάμπα, και το 2019, όταν επέστρεψε στη δράση μετά την εγκυμοσύνή της.

Το 2017 κατατάχθηκε στους κορυφαίους 100 Αφρικανούς αθλητές, με την υψηλότερη επιρροή από το περιοδικό *New African*.

Παραπομπές
----------

1. ↑  «Faith KIPYEGON – Athlete Profile». *World Athletics*. Ανακτήθηκε στις 1 Ιανουαρίου 2021.
2. ↑  Smythe, Steve (21 Αυγούστου 2021). «Olympics middle-distance review - Kenya and Britain lead the world». *AW*. Ανακτήθηκε στις 21 Αυγούστου 2021.
3. ↑  Dennehy, Cathal (21 Δεκεμβρίου 2021). «Faith Kipyegon Returned From Pregnancy Running Faster Than Ever Before». *Runner's World*. Ανακτήθηκε στις 21 Δεκεμβρίου 2021.
4. ↑  Katami, Michelle (18 December 2021). «Faith Kipyegon: How Kenyan achieved the mother of all feats in Tokyo». *BBC Sport*.. Ανακτήθηκε στις 18 December 2021.
5. ↑  «World Leaders by Ingebrigtsen & Korir Highlight 2022 Diamond League Final». *LetsRun.com*. 8 Σεπτεμβρίου 2022. Ανακτήθηκε στις 8 Σεπτεμβρίου 2022.
6. ↑  «Faith Kipyegon smashes women's 1500m world record in Florence». *NBC Sports*. 2 Ιουνίου 2023. Ανακτήθηκε στις 2 Ιουνίου 2023.
7. ↑
8. ↑  «All time Top lists – 1500 metres Women – Senior Outdoor | until 2023-06-10 | All». *World Athletics*. Ανακτήθηκε στις 10 Ιουνίου 2023.
9. ↑  Jeffery, Nicole (5 Ιουνίου 2023). «With world 1500m record, Kipyegon adds to her already impressive legacy». *World Athletics*. Ανακτήθηκε στις 5 Ιουνίου 2023.
10. ↑  «100 Most Influential Africans: Ten Kenyans Including CJ David Maraga Listed». *Answers Africa*. 7 Δεκεμβρίου 2017. Ανακτήθηκε στις 15 Ιανουαρίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Faith Kipyegon στο Wikimedia Commons
Ο **Αντώνης Κλέφτης** είναι ελληνοκύπριος πρώην ποδοσφαιριστής που αγωνιζόταν ως τερματοφύλακας. Κατά τη διάρκεια της καριέρας του αγωνίστηκε με τα χρώματα της Ένωσις Νέων Παραλιμνίου και της εθνικής Κύπρου. Θεωρείται ένας από τους καλύτερους Κύπριους τερματοφύλακες όλων των εποχών.

Καριέρα
-------

Πολύ θετική είναι η προϊστορία για τη θέση του τερματοφύλακα στην Ένωση. Άξιος διάδοχος του μεγάλου Δήμου Κωνσταντίνου ήταν στην δεκαετία του ’80 ο Αντώνης Κλέφτης αφού έκανε υπομονή και έζησε για λίγα χρόνια στην σκιά του μεγάλου τερματοφύλακα.

Ο Α. Κλέφτης ξεκίνησε από πολύ μικρός στην ομάδα και κοντά στον μεγάλο αρχηγό του Παραλιμνίου πήρε όλα εκείνα τα εφόδια που ου χρειάζονταν για να γίνει ο καλύτερος διάδοχος του. Για 22 χρόνια έγραψε χρυσές σελίδες στην ιστορία του σωματείου, έπαιξε σε όλες τις εθνικές ομάδες και έφυγε σε ηλικία 33 χρόνων για να συνεχίσει αργότερα ως προπονητής.

Ο Αντώνης ξεχώριζε για το ταλέντο του και το ήθος του στη γήπεδα ενώ διετέλεσε για αρκετά χρόνια αρχηγός της ομάδας. Ήταν από τους κορυφαίους τερματοφύλακες και έπαιξε από το 1970 μέχρι το 1993. Με τα πλούσια προσόντα του θα μπορούσε να κάνει καριέρα στο εξωτερικό. Ο Κλέφτης όμως δεν ήθελε να φύγει από την Ένωση που τόσο αγαπούσε.

Φιλότιμος, ταλαντούχος και ευσυνείδητος, ο Αντώνης Κλέφτης ήταν ο τελευταίος ποδοσφαιριστής της χρυσής εποχής της Ένωσης, με προπονητή τον Πλούσκαλ. Στάθηκε με επιτυχία για πολλά χρόνια κάτω από τα δοκάρια και ήταν άξιος διάδοχος του Δήμου. Το πρώτο του επίσημο παιχνίδια έγινε το 1976-77 κατά του Άρη στο Παραλίμνι, όταν μπήκε αλλαγή στη θέση του Δήμου. Κατέγραψε 400 συμμετοχές στο πρωτάθλημα και 40 στο κύπελλο.
Χάρτης ο οποίος δείχνει κατά προσέγγιση τα όρια των τριών περιοχών οι οποίες δημιουργήθηκαν από τον Κλεισθένη
Η **Παραλία** ήταν η ονομασία με την οποία ήταν γνωστή της παράκτιας περιοχής της Αττικής, η οποία ορισμένες φορές χρησιμοποιείται για τον ορισμό της περιοχής η οποία βρίσκεται ανατολικά του Υμηττού, ενώ κάλυπτε το σύνολο του νοτίου τμήματος της Αττικής, από το Ακρωτήριο του Ζωστήρα, στα δυτικά (περίπου στη σημερινή Βουλιαγμένη), έως την Βραυρώνα και το Σούνιο στα ανατολικά. Επρόκειτο για ξηρά εδάφη αποτελούμενα από λόφους, τα οποία περιελάμβαναν τα Μεταλλεία Λαυρίου. Έπειτα από την Κλεισθένεια μεταρρύθμιση, η καθεμία από τις δέκα φυλές έλαβε από μία τριττύα στα Μεσόγεια, μία στην Παραλία και μία στο άστυ.

Στην διάρκεια της κλασικής περιόδου οι δέκα τριττύες της Παραλίας περιελάμβαναν περίπου 40 δήμους.

Παραπομπές
----------

1. 1 2 3  Lohmann.
2. 1 2  Smith.

Πηγές
-----

Δευτερογενείς πηγές
* (Αγγλικά) Lohmann, Hans. «Paralia». *Brill's New Pauly*.
* (Αγγλικά)  Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα:   
(Αγγλικά) Smith, William, επιμ. (1854–1857). «Attica». *Dictionary of Greek and Roman Geography*. Λονδίνο: John Murray. .

|  |  |
| --- | --- |
| 

|  |
| --- |
| * Πύλη:Αρχαία Ελλάδα
 |

 |
Ανθρώπινος σκελετός, που δείχνει τη συνήθεια του πελματοβάμονα
Στα χερσαία ζώα, **πελματοβάμονη κίνηση** σημαίνει το περπάτημα με τα δάκτυλα των ποδιών και τα μετατάρσια ισόπεδα στο έδαφος. Είναι μια από τις τρεις μορφές κίνησης που υιοθετούνται από τα χερσαία θηλαστικά. Οι υπόλοιπες εναλλακτικές είναι ο δακτυλοβάμων, περπατώντας στα δάκτυλα με τη φτέρνα και τον καρπό μόνιμα ανυψωμένο, και τα οπληφόρα, περπατώντας πάνω στο νύχι ή τα νύχια των δακτύλων των ποδιών (την οπλή) με την φτέρνα/καρπό και τα δάκτυλα μονίμως ανασηκωμένα. Το πόδι ενός πελματοβάμονος θηλαστικού περιλαμβάνει τα οστά του άνω ποδιού (μηριαίο/βραχιόνιο) και το κάτω πόδι (κνήμη και περόνη/κερκίδα και ωλένη). Το πόδι ενός δακτυλοβάμονος θηλαστικού περιλαμβάνει επίσης τα μετατάρσια/μετακάρπια, τα οστά που σε έναν άνθρωπο συνθέτουν την καμάρα του ποδιού και την παλάμη του χεριού. Το πόδι ενός οπληφόρου θηλαστικού περιλαμβάνει επίσης τις φάλαγγες, τα οστά των δακτύλων.

Μεταξύ των εξαφανισθέντων ζώων, τα περισσότερα πρώτα θηλαστικά, όπως οι παντόδοντες, ήταν πελματοβάμονες. Ένα πόδι πελματοβάμονα είναι η πρωταρχική κατάσταση για τα θηλαστικά· η δακτυλοβάμονη κίνηση ή των οπληφόρων εξελίχθηκε αργότερα. Μεταξύ των αρχόσαυρων, οι πτερόσαυροι ήταν εν μέρει πελματοβάμονες, περπατώντας σε όλο το οπίσθιο πόδι και τα δάκτυλα του χεριού-φτερού.

Τα είδη πελματοβάμονων θηλαστικών περιλαμβάνουν (αλλά δεν περιορίζονται σε αυτό):

* Πρωτεύοντα (συμπεριλαμβανομένων των ανθρώπων)
* *Σαρκοφάγα*:
	+ Προκυνίδες: ρακούν
	+ Μουστελίδες: αδηφάγοι, ασβοί
	+ αρκούδες
	+ κόκκινα πάντα
	+ Βαρβουροαιλουρίδα
* τρωκτικά: ποντίκια, αρουραίοι
* λαγόμορφα: κουνέλια
* σκατζόχοιροι
* ύρακες
* *Μαρσιποφόρα*: οπόσουμ, καγκουρώ

Τα κύρια πλεονεκτήματα ενός ποδιού πελματοβάμονος είναι η σταθερότητα και η ικανότητα να φέρει βάρος· τα πόδια των πελματοβαμόντων έχουν τη μεγαλύτερη επιφάνεια. Το κύριο μειονέκτημα ενός ποδιού πελματοβάμονος είναι η ταχύτητα. Με περισσότερα κόκκαλα και αρθρώσεις στο πόδι, το πόδι είναι και κοντότερο και βαρύτερο στο άκρο, γεγονός που καθιστά δύσκολη την ταχεία μετακίνηση.

Στους ανθρώπους και σε άλλους μεγάλους πιθήκους, ένα άλλο πιθανό πλεονέκτημα ενός ποδιού πελματοβάμονος είναι ότι μπορεί να ενισχύσει την πολεμική απόδοση.

Το πόδι του πελματοβάμονα εμφανίζεται κανονικά στους ανθρώπους σε στατικές στάσεις της ορθόστασης και του καθίσματος. Πρέπει επίσης να εμφανίζεται κανονικά στη βάδιση (περπάτημα). Η υπερτονικότητα, η σπαστικότητα, ο κλόνος, το περιορισμένο εύρος κίνησης, το μη φυσιολογικό νευρικό μοτίβο κάμψης και η μυϊκή συστολή της πελματιαίας κάμψης (κνήμη) μπορεί να συμβάλουν σε ένα άτομο μόνο να στέκεται ή/και να περπατά στα δάκτυλά του. Αυτό θα ήταν εμφανές από την παρατηρήσιμη άνοδο της φτέρνας.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **πελματοβάμονα**  |

Παραπομπές
----------

1. ↑  Carrier, David R; Cunningham, Christopher (15 February 2017). «The effect of foot posture on capacity to apply free moments to the ground: implications for fighting performance in great apes». *Biology Open* **6** (2): 269–277. doi:10.1242/bio.022640. PMID 28202470.
Ο **Νίκος Καραθάνος** (Αθήνα 1967) είναι Έλληνας σκηνοθέτης και ηθοποιός. 

Γεννήθηκε στην Αθήνα το 1967 και έχει καταγωγή απο την Ευρυτανία. Αφού ολοκλήρωσε τις σπουδές του στην Παιδαγωγική Ακαδημία Ρόδου, επέστρεψε στην Αθήνα και σπόυδασε στη Δραματική Σχολή του Εθνικού Θεάτρου.

### Τηλεόραση

Στην τηλεόραση έχει εμφανιστεί στις σειρές Ο ισοβίτης Η εκτέλεση Ανατομία ενός εγκλήματος: Λόγω τιμής Απόστολος και μόνος Το 10 ΣτΟργή Milky Way

#### Κινηματογράφος

Paint it Black - 2003

Uranya- 2006

Απόστολος και μόνος 2006

Γλυκιά Μνήμη 2005

Καβάφης 1996

Οίκτος 2018

Πολυξένη: Μια Ιστορία Από την Πόλη 2017

Σωτηρία 2011

Το φτερό της μύγας 1995

### Θέατρο

Δατς' ωλ 1988 Η ωραία φάση 1996 Ηλέκτρα 1998 Όρνιθες 2016 Πέρσες 2020

Παραπομπές
----------

1. 1 2 3 4 5 6 7  www.onassis.org/people/nikos-karathanos. Ανακτήθηκε στις 23  Δεκεμβρίου 2020.
2. ↑
ZiS 110B Cabriolet
Το **ZIS-110** ήταν μια σοβιετική λιμουζίνα που άρχιζε να παράγεται από την ZIL το 1946.

Το 110 αναπτύχθηκε από την αντίστροφη μηχανική ενός Packard Super Eight του 1942 το 1944. Τα πρώτα πέντε πρωτότυπα ολοκληρώθηκαν τον Αύγουστο του 1945. Τροφοδοτήθηκε από έναν 6-λιτρο, ευθύ 8-κύλινδρο κινητήρα, που παράγει 140 ίππους και δίνοντας τελική ταχύτητα πάνω από 140 χιλιόμετρα την ώρα. Κατασκευάστηκε και σε σεντάν και σε κάμπριο εκδόσεις.

Το ZIS φημολογήθηκε ότι χρησιμοποιούσε μηχανήματα από τη γραμμή συναρμολόγησης Packard 180 που πωλήθηκε στην ΕΣΣΔ μετά το τέλος της αμερικανικής παραγωγής. Ωστόσο, σύμφωνα με *το The Fall of the Packard Motor Car Company*, δεν υπάρχει κανένα επίσημο στοιχείο στα αρχεία της Packard για μια τέτοια μεταφορά. Επιπλέον, ως ένα από τα κύρια αποτελέσματα της συλλογής πληροφοριών και υλικού του Bert Hein, μπορεί να υπάρχουν πολλές σύγχρονες απόψεις που διαψεύδονται στη βιβλιογραφία του αυτοκινήτου. Η βάση δεδομένων περιλαμβάνει, εκτός από μερικές φωτογραφίες επιτρόπων με τα Packard, ένα μητρώο υφιστάμενων αυτοκινήτων και πληροφορίες για όλες τις εκδόσεις ZIS, αλλά ιδιαίτερα μια σύγκριση σημείου προς σημείο μεταξύ των προϊόντων της Packard και της ZIS. Ως εκ τούτου, το πιο πιθανό είναι ότι οι κορυφαίοι κομισάριοι, συμπεριλαμβανομένου του Ιωσήφ Στάλιν, ήταν κάτοχοι πολλών Packard και ήθελαν η πρώτη τους προσπάθεια σε ένα πολυτελές αυτοκίνητο να βασίζεται σε αυτό που είναι αναμφισβήτητα ένα από τα κορυφαία αυτοκίνητα της δεκαετίας του 1940.

Αυτά τα αυτοκίνητα δίνονταν συχνά ως δώρα σε ξένους κομμουνιστές ηγέτες όπως ο Κινέζος ηγέτης Μάο Τσε Τουνγκ και ο πρωθυπουργός της Βόρειας Κορέας Κιμ Ιλ-Σουνγκ. Μετά τον Στάλιν, το καμπριολέ ZIL 110 c χρησιμοποιήθηκε ως αυτοκίνητο παρέλασης για τον Νικίτα Χρουστσόφ και αυτό το μοντέλο δόθηκε και στον Ενβέρ Χότζα, τον ισόβιο πρόεδρο της Αλβανίας. Ο Χο Τσι Μινχ, ο πρώτος πρόεδρος του Βορείου Βιετνάμ, έλαβε επίσης ένα (πιθανότατα από τη Σοβιετική Ένωση), το οποίο μπορεί να δει κανείς στο χώρο της πρώην κατοικίας του στην πρωτεύουσα του Βιετνάμ, Ανόι.

Η παραγωγή τελείωσε το 1958, με συνολικά 2.089 αυτοκίνητα.

Παραλλαγές
----------

* ZIS-110A: Έκδοση ασθενοφόρου. Παραγωγής 1948-1958.
* ZIS-110B: Έκδοση Phaeton. Παραγωγής 1947-1958.
* ZIS-110I: Πρωτότυπη έκδοση με κινητήρα GAZ-13 Chaika .
* ZIS-110P: Έκδοση τετρακίνησης.
* ZIS-110SH: Πρωτότυπο έκδοση all-wheel-drive. Τέσσερα κατασκευασμένα (δύο βασισμένα στο Dodge WC51 και δύο βασισμένα σε εγχώριες μονάδες). Παραγωγή 1949.
* ZIS-110SH: Έκδοση αυτοκινήτου Staff.
* ZIS-110V: Μετατρέψιμη έκδοση.
* ZIS-115 : Θωρακισμένη έκδοση. Γνωστό και ως ZIS-110C.

βιβλιογραφικές αναφορές
-----------------------

1. ↑   Autogallery.ru - ZIS-110
2. ↑  
Ward, James A. The Fall of the Packard Motor Car Company, 1995, Page 46
3. ↑  Ward, James A. The Fall of the Packard Motor Car Company, 1995, Page 46
4. ↑  *Ost-Automobile*. 2018. σελ. 90. ISBN 978-3-7359-1295-4.

εξωτερικοί σύνδεσμοι
--------------------

* Autogallery.ru - Συλλογή εικόνων ZiS-110 με τεχνικές προδιαγραφές και ιστορικό
* ZIS 110 Εξωτερικό και Εσωτερικό σε Full 3D HD (Στερεοσκοπικό βίντεο 3D του ZIS 110, YouTube)